open-index/open-wikipedia-markdown huggingface dataset:
Salisyylihappo

**Salisyylihappo** on orgaaninen yhdiste, joka on palavaa ja huoneenlämmössä (20&nbsp;°C) olomuodoltaan väritöntä kiteistä ainetta, neulamaisia kiteitä. Sen kemiallinen kaava on C7H6O3 ja rakennekaava HOC6H4COOH. Salisyylihaposta käytetään myös nimityksiä *2-hydroksibentsoehappo*, *o-hydroksibentsoehappo* ja *fenolihappo*. Salisyylihapon suolat ja esterit ovat *salisylaatteja*. 
Salisyylihapon moolimassa on 138,1&nbsp;g/mol, härmistymispiste 76&nbsp;°C, sulamispiste 159&nbsp;°C, tiheys 1,4 g/cm3, liukoisuus veteen 20&nbsp;°C lämpötilassa 0,2&nbsp;g/100 ml, leimahduspiste 157&nbsp;°C, itsesyttymislämpötila 540&nbsp;°C ja CAS-numero 69-72-7.

Kasveissa salisyylihappo toimii kasvihormonin kaltaisesti. Salisyylihappo toimii myös joidenkin eliöiden semiokemikaalina.

## Valmistus ja käyttö
Salisyylihappoa voidaan eristää muun muassa poppeleista, pajuista ja koivuista. Usein se esiintyy glykosidina, joka voidaan hydrolysoida. Ensimmäinen synteettinen menetelmä, Kolbe–Smith-menetelmä, julkaistiin vuonna 1859 ja on edelleen käytössä. Siinä natriumfenoksidi reagoi hiilidioksidin kanssa 180&ndash;200&nbsp;°C:n lämpötilassa ja korkeassa paineessa. Muita menetelmiä ovat o-kresolaatin ja kuparibentsoaatin kuumennus. Myös bioteknisiä tuotantoprosesseja on tutkittu. Salisyylihappoa käytetään erityisesti asetyylisalisyylihapon eli aspiriinin valmistamiseen sekä värien valmistuksessa. Sillä on myös fungisidisia ja desinfioivia ominaisuuksia. Sitä voidaan käyttää myös kopiopapereiden valmistuksessa.

## Ympäristö- ja terveysvaikutukset ja lääkekäyttö
Lyhytaikainen altistus aineelle ärsyttää silmiä, ihoa ja hengitysteitä.

Salisyylihappoa käytetään sen keratolyyttisen eli sarveisainetta syövyttävän ominaisuuden takia syylien ja känsien paikallishoitoon. Salisyylihapon johdokset, salisylaatit, ovat tärkeä tulehduskipulääkeryhmä, joka tosin on korvautunut vähemmän haittoja aiheuttavilla aineilla (ks. asetyylisalisyylihappo). Sen johdos on myös käytöstä pois jäänyt tuberkuloosilääke aminosalyyli eli p-aminosalisyylihappo.

## Katso myös
*Asetyylisalisyylihappo eli aspiriini C9H8O4
*Metyylisalisylaatti C8H8O3
*Natriumsalisylaatti C7H5O3Na
*4-Aminosalisyylihappo eli para-aminosalisyylihappo C7H7NO3

## Lähteet

## Aiheesta muualla

*
*PubChem: Salicylic Acid 
*DrugBank: Salicyclic acid 
*Human Metabolome Database: Salicylic acid 
*Kyoto Encyclopedia of Genes and Genomes (KEGG): Salicylic acid 
*Liber Herbarum II: Luettelo salisyylihappoa sisältävistä kasveista
*Dr. Duke's Phytochemical and Ethnobotanical Databases: Salicylic-acid
Korsnäsin kaivos

**Korsnäsin lyijykaivos** sijaitsi Korsnäsissä Pohjanmaalla noin 40 kilometrin päässä Vaasasta ja se oli toiminnassa 1958–1972. Kaivos tuotti lyijyn ohella myös aparitiittirikastetta, joka sisälsi runsaasti harvinaisia maametalleja. Malmia louhittiin toiminta-aikana 0,87 miljoonaa tonnia. Malmin pitoisuudet olivat 3,56&nbsp;% lyijyä ja 0,83&nbsp;% La<sub>2</sub>O<sub>3</sub>.

Korsnäsin lyijyhohde-esiintymä löydettiin 1955. Kaivoksen tuotanto alkoi 1958 mutta se oli keskeytyksissä 1962–1964 alhaisen lyijyn hinnan vuoksi.

Korsnäsin kaivos oli Suomen ainoa varsinainen lyijykaivos. Kaivoksen omisti Outokumpu Oy.

Kaivoksen 45 metriä korkea kaivostorni on säilynyt.

Maametallien kysynnän lisäännyttyä kanadalaisen kaivoskonsernin Tasman Metalsin tytäryhtiö *Tasmet* on hakenut 2010  valtauslupaa 268 hehtaarin alueelle Korsnäsissa. Entinen lyijykaivos kuuluu tähän alueeseen.

## Lähteet
* Geological Survey of Finland : Korsnäs Mine
* GTK Tietoaineisto : Suomen kaivosteollisuus : Perusmetallikaivokset  
* Pohjalainen 9.2.2010 : Korsnäsin vanha kaivos saatetaan avata uudelleen
Talisman-luokka

**Talisman-luokka** oli Turkin laivaston Britanniasta tilaama hävittäjäluokka, jonka Britannian kuninkaallinen laivasto lunasti marraskuussa 1914 itselleen ensimmäisen maailmansodan alkaessa. Alukset viimeisteltiin Amiraliteetin ohjeiden mukaisesti sodan ajan palvelusta varten.

Luokan alukset olivat Hawthorn Leslie and Companyn asiakkaalle suunnittelemia, jolloin ne olivat pidempiä ja leveämpiä kuin Kuninkaalliselle laivastolle rakenteilla olleet alukset. Alusten ollessa suurehkoja ne palvelivat normaalisti laivueenjohtajina. Alusten runkorakenne oli niin onnistunut, että se otettiin 1917 käyttöön V- ja W-luokkien aluksissa.

Ne olivat raskaasti aseistettuja viidellä nelituumaisella QF tykillä, joista kaksi oli asennettu ruorihytin eteen rinnakkain. Loput tykit olivat kahden ensimmäisen savuhormin välissä, valonheitinkorokkeen takana sekä puolikannella. Kaikissa tykeissä oli puolikilpi.

## Alukset
Alusten nimiksi varattiin aluksi *HMS Napier*, *HMS Narborough*, *HMS Offa* ja *HMS Ogre*, mutta nimet muutettiin T:llä alkaviksi helmikuussa 1915.

## Lähteet
*
*
*

### Viitteet
Stormin kaivos

**Stormin nikkelikaivos** sijaitsi Vammalan (osa nykyistä Sastamalaa) Stormissa ja se oli toiminnassa vuosina 1974–1995. Kaivos tuotti nikkelin ohella myös kuparia. Malmia louhittiin toiminta-aikana 4,57 miljoonaa tonnia. Malmin pitoisuudet olivat 0,68 prosenttia nikkeliä ja 0,42 prosenttia kuparia. Kaivoksen omisti Outokumpu Oy ja nykyisin sen omistaja on Polar Mining Oy (Dragon Mining).

Malmiesiintymä löytyi vuonna 1960 lähetetyn kansannäytteen perusteella. Näyte löydettiin nykyisen valtatien 12 rakennustöiden yhteydessä kallioleikkauksesta. 

Stormin kaivos on suljettu, mutta sen rikastamossa käsitellään nykyisin Huittisten Jokisivun kultakaivokselta tuotua malmia. Aiemmin rikastamossa käsiteltiin myös  Oriveden Kutemajärven kultakaivoksesta ja Valkeakosken Kaapelinkulman kultakaivoksen tuotua malmia.

## Lähteet
* Geological Survey of Finland FINNICKEL Database : Stormi 
* GTK Tietoaineisto : Suomen kaivosteollisuus : Terästeollisuuden metallien kaivokset  

### Viitteet
Silmu

**Silmu** () on versokasvien kehityksensä alussa oleva verso. Sen keskellä sijaitsevaa kasvupistettä ympäröivät lehtien aiheet, jotka ovat painuneet tiiviisti toisiaan vasten. Useilla lajeilla silmun ja siitä kehittyvän verson välillä ei ole yksiselitteistä kasvullista rajakohtaa. Selvin ero niiden välillä on viileiden ja kuivien vyöhykkeiden puihin kasvukauden lopulla muodostuvissa talvisilmuissa. Niissäkin on usein verraten kehittyneitä verson osia, kuten kukkasilmuissa kukkien aiheita. Lehdettömän puuvartisen kasvin voi tunnistaa silmuista.

*Silmuasento* eli *vernaatio* tarkoittaa yksittäisen lehden asentoa silmussa. Silmuasento voi olla esimerkiksi vastalaskuinen, poimuinen tai kääryinen. Se on eri taksonomisilla ryhmillä niille luonteenomaisella tavalla erilainen. *Silmulimitys* tarkoittaa silmun lehtien sijaintia toisiinsa nähden. Se voi olla vaikkapa avoin, limikierteinen, laskevasti limittäinen, sisäpoimuinen tai ulkopoimuinen.

Silmun uloin kerros koostuu usein lavattomista ja kovapintaisista silmusuomuista, jotka verson kasvun aiheuttaman silmun puhkeamisen jälkeen varisevat pois. Alkeissilmu (lat. *plumula*) on siemenen alkiossa. Sijainnin perusteella on nimetty varren latvassa tai verson kärjessä oleva kärkisilmu (nimenä myös päätesilmu tai terminaalisilmu), koppisiemenisten jokaisessa lehtihangassa oleva hankasilmu ja juurien juurisilmut. Hankasilmu muuttuu kehittyessään joko kukkaversoksi tai varren haaraksi eli se ylläpitää kasvin haarautumista. Jono- eli seriaalisilmuja on esimerkiksi kuusamilla ja rivi- eli kollateraalisilmuja kasvaa sahramien mukulassa. Itusilmut eli bulbillit kasvavat kukkien tilalle tai kasvulehtien laitaan ja irtoavat emokasvista itsenäistyen uusiksi kasviyksilöiksi. Tällaisia lisääntymiselimiä on muun muassa ruskoliljalla ja nurmitattarella. Monilla vedessä kasvavilla versokasveilla on talvehtimissilmuja eli hibernaakkeleita eli turioita. Tällainen kylmää kestävä silmu kehittyy vedenpinnan alla ja irtoaa emoyksilöstä talvehtiakseen pohjassa. Seuraavana vuonna talvehtimissilmusta kasvaa tytäryksilö. Talvehtimissilmuja kehittyy esimerkiksi kilpukkaan, vitaan ja isovesiherneeseen.

Jos silmun syntymispaikka on jo jokseenkin erilaistunut, nimitetään silmua jälkisilmuksi eli adventiivisilmuksi. Esimerkiksi itulehdellä niitä on lehdissä ja pelto-ohdakkeella juurissa. Sellaisia kasvaa myös usein haavoihin ja muunlaisiin vioittumiin. Trooppisissa puissa on usein leposilmuja. Niiden kasvun jatkuminen tapahtuu vasta vuosien kuluttua, kun esimerkiksi latva tuhoutuu tai vesat alkavat kasvaa kannosta. Muun muassa kaakaopuun kukat kehittyvät rungon leposilmuista. Tällaista ilmiötä nimitetään runkokukinnaksi eli kaulifloriaksi.

## Lähteet

## Aiheesta muualla
Kaulifloria

**Kaulifloria** eli **runkokukinta** (, runko ja -sanan gen. *floris*, kukka) tarkoittaa kukkien tai kukintojen muodostumista puiden vanhojen osien eli rungon tai paksujen haarojen leposilmuista. Kasvin leposilmu on lepotilaan jäänyt silmu, joka voi aloittaa kasvunsa vasta kymmenienkin vuosien kuluttua. Kaulifloriaa esiintyy monilla tropiikissa kasvavilla puilla, kuten esimerkiksi kaikilla kaakaopuilla. Myös näsiällä on tällainen kasvutapa.

## Lähteet
Parker-luokka

**Parker-luokka** (paranneltu Marksman-luokka) oli Britannian kuninkaallisen laivaston kuuden laivueenjohtajan muodostama alusluokka ensimmäisessä maailmansodassa. Alukset romutettiin pian sodan päätyttyä lukuun ottamatta Australian laivastolle luovutettua *[[HMAS Anzac|HMS Anzacia]]*. Luokkaa on osassa lähteistä kutsuttu myös **Anzac-luokaksi**.

## Suunnittelu
Luokka pohjautui edeltäneeseen Marksman-luokkaan. Niillä oli samankaltainen runko, mutta komentosiltaa oli siirretty taaemmas, jolloin savuhormien määrä laski neljästä kolmeen. Siirto mahdollisti etukannelle yliampuvan tykin asentamisen, jolloin molemmat tykit kykenivät tulittamaan koko ampumasektorille, ja lisäksi ylösnostettua B-tykkiä voitiin käyttää kovassakin merenkäynnissä. Muutos paransi merkittävästi alusten taistelukelpoisuutta. Toinen muutos oli keskitetyn tulenjohdon lisääminen aluksille, eikä tykkikohtaisia tulenjohtajia tarvittu. Tulenjohtojärjestelmä koostui keskitetystä tulenjohtotasosta, joka käsitteli maalitiedot tähystäjiltä ja etäisyysmittarilta. Tulenjohtajana toimiva tykistöupseerin johtaman tulen tarkkuus ja vaikutus oli merkittävästi parempi kuin aiemmin. Järjestelmästä tuli normaaliosa hävittäjien varustusta V- ja W-luokista alkaen vuonna 1917.

## Alukset
Aluksista kaksi ensimmäistä tilattiin helmikuussa 1915 osana vuoden 1915 hätäohjelmaa. Seuraavat kolme tilattiin heinäkuussa 1915 ja viimeinen joulukuussa 1915.

## Lähteet
*
*
*

### Viitteet

## Aiheesta muualla
Make-A-Wish Foundation

**Make-A-Wish Foundation** on Yhdysvalloissa perustettu yleishyödyllinen järjestö, joka toteuttaa sellaisten lasten (3–17-vuotiaiden) toiveita, joilla on henkeä uhkaava sairaus.

Idea Make-A-Wish Foundationiin syntyi, kun leukemiaa sairastaneen 7-vuotiaan pojan Chris Greiciuksen toive toteutettiin vuonna 1980. Hän halusi olla poliisi, ja hänen äitinsä, useat ystävät ja ryhmä poliiseja Arizonan turvallisuuslaitoksen avulla teettivät Chrisille univormun, kypärän ja virkamerkin sekä veivät hänet helikopteriajelulle.

Järjestö perustettiin Yhdysvalloissa, mutta se on sen jälkeen levinnyt kansainväliseksi. Make-A-Wish Foundation International perustettiin virallisesti 1993 palvelemaan kaikkia maita, joissa toiveiden toteuttaminen oli jo aloitettu. Kansainvälisellä järjestöllä oli alkujaan viisi toimistoa Yhdysvaltojen ulkopuolella. Nykyään se toimii lähes 50 maassa.

## Lähteet

## Aiheesta muualla

*Make-A-Wish International 
*Yhdysvaltain Make-A-Wish 
*Britannian Make-A-Wish
Ystävällinen lukupari

**Ystävällinen lukupari** on kahden eri luvun (*n* ja *m*) lukupari, jossa *n* on *m*:n tekijöiden summa ja *m* *n*:n tekijöiden summa. Pari *m* = 284, *n* = 220 on esimerkki tällaisista luvuista, koska 284 = 1+2+4+5+10+11+20+22+44+55+110 ja 220 = 1+2+4+71+142. Se on samalla pienin mahdollinen ystävällinen lukupari.

## Ystävälukujen ominaisuuksia

On olemassa erilaisia konstruktioita löytää ystävälukupareja. Yhden yksinkertaisen tavan kehitti Thabit ibn Qurrah (n. 836–901).    

### [[Thabitin menetelmä]]

Kun *n* ≥ 1 ja jos *p, q, r* ovat alkulukuja ja ne ovat muotoa

p = 3 · 2*n* − 1,   q = 3 · 2*n-1* − 1,  r = 3*2* · 2*n-1* − 1, niin luvut 2*n* pq ja 2*n* r ovat ystävällisiä.

Esimerkki: 
kun n = 2, saadaan että p = 3 · 2*2* − 1 = 11, q = 3 · 2*2-1* − 1 = 5 ja  r = 3*2* · 2*2n-1* − 1 = 71, mitkä kaikki ovat alkulukuja. 
Ja 2*n* pq = 2*2* · 11  · 5 = 220  ja 2*n* r = 2*2* · 71 = 284, mitkä ovat ystävälukupareja. Samalla tavalla saamme kun n = 4 parin (17296, 18416). 

Ongelma Thabit ibn Qurrah'n kaavassa on se, että se toimii vain kun *n* = 2, 4, 7. Ei voida sanoa, toimiiko se millään muilla n:n arvoilla, mutta ei ainakaan muilla *n* *n* xy ja 2*n* z, missä x, y ja z ovat kaikki alkulukuja. Jotta luvut muodostaisivat ystävällisen parin, pitäisi olla z = xy + x + y. Fermat ja Descartes olivat tutkineet alkulukuja x, y ja z nähdäkseen, mitkä niistä muodostavat ystävällisen lukuparin.

Tällä tavoin Euler ei voinut löytää kaikkia pareja, koska vain kolmella ensimmäisellä lukuparilla on tämä muoto. Yksitoista seuraavaa lukua ovat muotoa 2*n* xy ja 2*n* zw, missä x, y, z ja w ovat kaikki alkulukuja, mutta muut sisältävät niinkin monta kuin seitsemän erilaista alkutekijää, ja kymmenen pareista on parittomien lukujen pareja. B. Nicolò I. Paganini järisytti matematiikan maailmaa 16-vuotiaana löytämällä v. 1866 parin (1&nbsp;184, 1&nbsp;210), joka on toiseksi pienin ystävälukupari.

E. Escott julkaisi 1946 listan, jossa oli 390 paria. P. Poulet löysi 43 lukuparia jo vuonna 1941, mutta ne julkaistiin vasta 1948 postuumisti. Carcia ja hänen oppilaansa julkaisivat 160 uutta paria. Tietokoneiden kehittyessä löydettyjen parien lukumäärä on kasvanut huimasti.

Vuoteen 2010 mennessä on löydetty n. 11&nbsp;994&nbsp;387 ystävälukuparia. Ensimmäiset 13 lukuparia ovat:

(220, 284), (1184, 1210), (2620, 2924), (5020, 5564), (6232, 6368), (10774, 10856), (12285, 14595), (17296, 18416), (63020, 76084), (66928, 66992), (67095, 71145), (69615, 87633), (79750, 88730)

## Lähteet
*Boyr C.,Tieteiden kuningatar I, Art House ,2000
*Alanen, J.; Ore, Ø.; and Stemple, J. "Systematic Computations on Amicable Numbers." Math. Comput.1967
*Morris Kline " Mathematical thought from ancient to modern times" volume 1. 1972
### Viitteet

## Aiheesta muualla
*Lisää lukupareja osoitteessa: http://djm.cc/amicable.txt
Yarrow’n M-luokka

**Yarrow’n M-luokka** oli Britannian kuninkaallisen laivaston alusluokka, johon kuului kolme vuosien 1913–1914 laivasto-ohjelmaan kuulunutta hävittäjää sekä seitsemän hätäohjelmissa tilattua hävittäjää. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä.

## Suunnittelu
Alukset muistuttivat Amiraliteetin M-luokan aluksia, mutta ne valmistuivat Yarrow’n telakan muokkaamien suunnitelmien mukaisina. Aluksilla oli ainoastaan kaksi akselia kolmen sijasta, kaksi savuhormia sekä suoraperä. Samoin alusten komentosiltaa oli siirretty taaemmas. Ennen sotaa tilatut alukset olivat kaksi solmua nopeampia kuin vastaavat Amiraliteetin suunnitelmien pohjalta toimitetut alukset, vaikka niiden voimanlähde oli heikompi. Myöhemmissä Yarrow’n toimittamissa aluksissa koneiston tehoa kasvatettiin.

## Alukset
Hätäohjelmiin kuuluneista aluksista neljä tilattiin syyskuussa, yksi marraskuun alussa 1914 ja loput kaksi toukokuussa 1915. Yarrow’lta tilattiin vielä seitsemän alusta elokuussa jota toisinaan kutsutaan parannelluksi Yarrow’n M-luokaksi, mutta on liitetty myös R-luokkaan.

## Lähteet

*
*
*

### Viitteet
San Fermín

**San Fermín** (Pyhän Firminuksen juhla) on Espanjan Pamplonassa vuosittain järjestettävä festivaali. Se alkaa 6. heinäkuuta kello 12:00 ja loppuu keskiyöllä 14. heinäkuuta. San Fermínin tunnetuin tapahtuma on härkäjuoksu, mutta sen aikana kaupungissa on sen aikana useita perinnetapahtumia. Festivaali järjestetään Navarran suojelupyhimyksen Ferminin muistoksi.

San Fermínin juuret ulottuvat keskiajalle saakka. Se voidaan yhdistää kolmeen erilliseen juhlaan: 1100-luvulta lähtien kasvaneelle uskonnolliselle Ferminin muistojuhlaan, markkinoihin ja härkätaisteluihin. Alkujaan San Fermín järjestettiin 10. lokakuuta, mutta kun kaupunkilaiset kyllästyivät huonoon säähän, se siirrettiin alkavaksi heinäkuulle. Samaan aikaan järjestettiin aina markkinat. Festivaali kesti alkujaan kaksi päivää.

Festivaalin suosio kasvoi huippuunsa 1900-luvulla. Ernest Hemingwayn vuonna 1926 julkaisema romaani *[[Ja aurinko nousee]]* houkutteli ihmisiä ympäri maailmaa osallistumaan festivaalille. Hemingway osallistui San Fermínille ensimmäisen kerran vuonna 1923, ja hän sijoitti romaaninsa festivaalille. Hemingwayn ansiosta San Fermín sai kansainvälistä mainetta, ja siitä kasvoi laajalti tunnettu festivaali. Aikaisemmin se oli tunnettu lähinnä paikallisesti.

## Lähteet

## Aiheesta muualla

* Tapahtuma Pamplonan kaupungin sivuilla     
* Tapahtuman epäviralliset kotisivut
Grenada olympialaisissa

**[[Grenada]]** osallistui olympialaisiin ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.

Grenada on saavuttanut kaksi olympiamitalia. Maan ainoa olympiamitalisti on yleisurheilija Kirani James, joka voitti olympiakultaa miesten 400&nbsp;metrin juoksussa Lontoossa 2012 ja saavutti hopeaa Rio de Janeirossa 2016. Häntä ennen ainoa pistesijalle, eli kahdeksan parhaan joukkoon, yltänyt grenadalainen oli yleisurheilija Alleyne Francique, joka oli neljäs miesten 400&nbsp;metrin juoksussa Ateenassa 2004.

## Mitalit lajeittain

## Mitalit olympialaisittain

## Olympiamitalistit

## Lähteet
Rautuvaaran kaivos

**Rautuvaaran rautamalmikaivos** toimi Kolarissa Lapissa vuosina 1962–1989. Kaivoksen omisti Rautaruukki Oy ja sieltä louhittiin kaivoksen toiminta-aikana yhteensä 11,6 miljoonaa tonnia rautamalmia, jonka keskipitoisuudet olivat 46,78 % rautaa ja 0,32 % kuparia. Kaivos työllisti enimmillään 250 henkilöä.

Vuodesta 1989 vuoteen 1996 kaivosalue oli vuokrattuna Outokumpu Oy:lle rikastuskäyttöön. Kaivoksen alueen rakennukset ovat tällä hetkellä muussa käytössä ja omistuksessa.

Rautaruukki Oy omistaa vielä Rautuvaarassa suuren maa-alueen, jonka moreenivarantoja yhtiö käyttää rikastushiekka- ja sivukivialueen lopullisessa sulkemisessa myönnettyjen lupien mukaisesti vuoden 2018 loppuun mennessä. Suljettavat alueet muun muassa peitetään bentoniittimatoilla, jotka peitetään moreenirakenteella.

Rautuvaaran kaivos ja Äkäsjoella sijainnut Partekin sementtitehdas suljettiin puolen vuoden sisällä vuosina 1988–1989. Kolarin kunnasta hävisi samalla 270 teollista työpaikkaa. 

Rautuvaaran kaivosrata avattiin 1973. Rautuvaara oli Äkäsjoen liikennepaikan kanssa pohjoisin osa Kolarin rataa ja samalla Suomen rataverkon pohjoisin liikennepaikka vuoteen 2004 saakka, jolloin se lakkautettiin yhdessä Kolarin kalkkitehtaalle vieneen Äkäsjoen radan kanssa.

## Lähteet
* Rautuvaaran kaivos, Kolari

### Viitteet
Kartaly

**Kartaly** () on kaupunki Tšeljabinskin alueella Venäjällä. Se sijaitsee Etelä-Uralin itäpuolella Tobolin sivujoen Kartaly-Ajatin varrella 260 kilometriä Tšeljabinskista lounaaseen. Kaupunki on Kartalyn piirin keskus. Siellä haarautuvat Magnitogorskiin, Tšeljabinskiin, Orskiin ja Kazakstanin Astanaan johtavat rautatiet. Asukkaita on 28&nbsp;700 henkeä (vuonna 2009).

Paikkakunta on syntynyt 1900-luvun alussa rautatieaseman yhteyteen. Vuonna 1944 siitä tuli kaupunki. Nykyään Kartaly on maatalousalueen keskus, jossa on lähinnä rautatieliikennettä palvelevia yrityksiä.

## Lähteet

## Aiheesta muualla
* Kartalyn piirin sivusto
Mihály Mayer

**Mihály Mayer** (27. joulukuuta 1933 Budapest &ndash; 4. syyskuuta 2000 Budapest) oli unkarilainen vesipalloilija ja olympiavoittaja. Hän edusti Újpesti TE -seuraa. Mayer voitti urallaan yhteensä neljä olympiamitalia, joista kaksi oli kultaisia ja kaksi pronssisia. Hän teki olympialaisissa yhteensä kaksi maalia, yhden vuoden 1956 kisat Unkarin eduksi ratkaisseessa ottelussa ja yhden vuoden 1960 kisoissa. 

## Lähteet

* Mayerin profiili sports-reference.com -sivustolla
Lone Wolf (intiaanijohtaja)

**Lone Wolf** (vanhempi, 1820–1879), omakieliseltä nimeltään Guipago, oli kiowa-intiaanien ylin päällikkö vuosina 1868–1875. Hän seurasi edeltäjänsä Dohasanin jälkiä jakaen ylipäällikön paikan yhdessä Kicking Birdin kanssa, joka oli rauhanajan johtaja.

Yhdysvaltoja vastaan Texasissa käydyn Red riverin sodan (1874) jälkeen Lone Wolf pakoili armeijan joukkoja kuukausien ajan kunnes hän  helmikuussa 1875 antautui Fort Sillissä Oklahomassa tuoden 252 soturia mukanaan. Lone Wolf lähetettiin 25 muun päällikön kanssa vankeuteen Floridaan. Päästyään vuonna 1879 vankilasta hän malarian heikentämänä kuoli saman vuoden aikana.

## Lähteet

*Brown, Dee *Bury My Heart at Wounded Knee*, Vintage, 1991, 
*Mooney, James *Calendar History Of The Kiowa Indians*, Kessinger Publishing, 2010, 

### Viitteet
Vuonoksen kaivos

**Vuonoksen kaivos** sijaitsee Outokummussa Pohjois-Karjalassa. Maanalaisesta kaivoksesta louhittiin pääasiassa kuparia ja se oli toiminnassa vuosina 1972–1985. Avolouhoksen pääasiallinen tuote oli nikkeli ja se toimi vuosina 1971-1977. Malmin pitoisuudet olivat 2–2,5 % kuparia, 1–1,5 % sinkkiä, 22 % rautaa, 0,3 % nikkeliä ja 15 % rikkiä. Kummastakin louhittiin malmia noin 5,5 miljoonaa tonnia. Vuonoksen esiintymä löytyi Outokumpu Oy:n malminetsinnän työn tuloksena vuonna 1965 noin 5 kilometrin päästä Outokummun keskustasta. Kaivoksen rakentaminen alkoi vuonna 1967 ja rikastamo käynnistyi vuonna 1971. Hallinnollisesti Vuonoksen kaivos kuului Outokummun kaivoksen alaisuuteen.  

Kaivokseen perustettiin vuonna 1985 Vuonos Oy -niminen yritys, joka viljeli herkkusieniä ja jalosti niitä. Toiminnasta ei tullut kannattavaa, ja se päättyi parin vuoden kuluttua. Outokumpu Oyj myi alueen Finnminerals Oy:lle talkin tuotantoa varten ja osittain Pielisen Betoni Oy:lle, joka perusti sinne elementtitehtaan.

Vuonoksen rikastamolla käsitellään nykyään Polvijärveltä louhittavaa talkkimalmia, joka jalostetaan rikastamon viereen rakennetulla talkkitehtaalla pääasiassa paperiteollisuuden käyttämiksi talkkituotteiksi. Rikastamon ja talkkitehtaan omistaa Mondo Minerals B.V.

## Lähteet
Amiraliteetin M-luokka

**Amiraliteetin M-luokka** (toisinaan lyhyesti vain **M-luokka**) oli Britannian kuninkaallisen laivaston alusluokka, johon kuului 85 vuosina 1914-1916 valmistettua hävittäjää. Alukset palvelivat ensimmäisessä maailmansodassa ja pääosa sodasta selvinneistä aluksista myytiin romutettavaksi pian sodan päätyttyä.

Luokan alukset pohjautuivat edeltäneeseen Laforey-luokkaan ja kaikilla näillä aluksilla oli kolme pyöreää savuhormia.

## 1913-1914 laivasto-ohjelmaan kuuluneet alukset
Luokan aluksista kuusi tilattiin vuosien 1913-1914 laivasto-ohjelmassa. Nämä alukset poikkesivat sodan ajan hätäohjelmissa tilatuista 1&nbsp;010 tonnin uppoumallaan sekä hieman pienempinä.

Näiden lisäksi oli valmistumassa kolme alusta Yarrowilla, kaksi Thornycroftilla ja kaksi Hawthorn Lesliellä telakoiden omien suunnitelmien mukaisina. Lisäksi kolme alusta - *HMS Marksman*, *HMS Menace* ja *HMS Monitor* - oli tarkoitus tilata vuosien 1914-1915 laivasto-ohjelmassa, mutta niiden tilaus peruutettiin jo ennen kuin tilauksia oli allokoitu telakoille. Alusten tilaus muutettiin kahdeksi Marksman-luokan laivueenjohtajaksi.

## Hätäohjelmissa valmistuneet alukset
Hätäohjelmissa valmistuneet alukset sisältyivät viiteen tilaukseen. Aluksilta poistettiin risteilyturbiinit, jotka oli asennettu ennen sotia valmistuneisiin aluksiin. Savuhormit korotettiin saatujen kokemusten mukaisesti ja toinen nelituumainen asennettiin puolikannelle kuten Laforey-luokan aluksissa.

Ensimmäiset kuusitoista alusta tilattiin syyskuussa 1914 samoin kuin neljä Yarrowin telakan suunnittelemaa alusta. Osa varoista vapautui käytettäessä jo ennen sotaa vuosien 1914-1915 kymmenen hävittäjän hankintaan varattuja varoja.

Seuraavat yhdeksän alusta tilattiin marraskuun alussa samoin kuin Yarrowin suunnittelema *HMS Nerissa*.

Marraskuun lopulla tilattiin vielä 22 alusta.

Helmikuussa 1915 tilattiin kuusitoista alusta, joiden lisäksi tehtiin tilaus kahdesta Thornycroftin M-luokan hävittäjästä. Kahdeksan aluksista toimitettiin hieman muista poikkeavana. Alusten savuhormit olivat kallistettuja ja niiden keularakennetta parannettu.

Toukokuussa tilattiin vielä kuusitoista paranneltua alusta sekä kaksi kummaltakin Thornycroftilta ja Yarrowilta telakoiden suunnittelemaa M-luokan alusta.

## Lähteet

*
*
*

### Viitteet
Pasi Hirvonen (kirjailija)

**Pasi Hirvonen** (s. 1970 Polvijärvi) on suomalainen kirjailija. Hän on kirjoittanut mm. seuraavat teokset: Mies sinulle, Luudaksen sinfonia C-molli, Mies joka rakasti liikaa, Iljan kivet, Sinisen rakastelun yöt ovat taivaan ja helvetin väliltä, Joenneidon kuolema, Mies ja linnut.

## Lähteet

## Aiheesta muualla
*kirjailijamatrikkeli 
*Pasi Hirvonen Kirjasampo.fi:ssä
Kasli

**Kasli** () on kaupunki Tšeljabinskin alueella Venäjällä. Se sijaitsee Keski-Uralin itärinteellä 138 kilometriä Tšeljabinskista luoteeseen. Kaupunki on Kaslin piirin keskus. Asukkaita on 18&nbsp;000 henkeä (vuonna 2009).

Paikkakunta on syntynyt vuonna 1747 rautatehtaan yhteyteen. 1800-luvun puolivälistä lähtien tehdas tunnettiin metallista valetuista korkeatasoisista taide-esineistään. Vuonna 1942 Kaslista tuli kaupunki. Nykyään siellä toimii mm. metalli- ja elektroniikkateollisuutta.

Kaupungissa on metallista valettuja taide-esineitä esittelevä museo. Nähtävyyksiin kuuluvat 1700-luvulla rakennettu tehtaanjohtajan talo, sairaala (1780), 1800-luvun tehdasrakennukset sekä koristeelliset puiset asuintalot.

## Lähteet

## Aiheesta muualla
* Kaslin kaupungille ja piirille omistettu sivusto
Ottó Boros

**Ottó Boros** (5. elokuuta 1929 Békéscsaba &ndash; 18. joulukuuta 1988 Szolnok) oli unkarilainen vesipalloilija ja olympiavoittaja. Hän edusti seuratasolla Szolnoki Dózsaa ja pelasi maalivahtina. Boros voitti urallaan kolme olympiamitalia, kultaa vuosina 1956 ja 1964 sekä pronssia vuonna 1960.

## Lähteet
Viktor Agejev

**Viktor Ivanovitš Agejev** (; 29. huhtikuuta 1936 Moskova – 30. tammikuuta 2023) oli Neuvostoliittoa edustanut vesipalloilija ja olympiamitalisti. Hän edusti seuratasolla Torpedo Moskovaa. Agejev voitti urallaan kolme olympiamitalia, hopeaa vuonna 1960 ja pronssia sekä vuonna 1956 että 1964. Hän teki olympialaisissa kaksi maalia, molemmat vuoden 1964 turnauksessa. 

## Lähteet

* Agejevin profiili sports-reference.com -sivustolla  
* Agejevin profiili Olympediassa
Paavo Aho

**Paavo Aho** (synt. **Golovatscheff**, 22. joulukuuta 1891 Helsinki – 19. huhtikuuta 1918 Kouvola) oli suomalainen yleisurheilija ja toimittaja.

## Elämä
### Urheilu-ura
Aho sijoittui vuoden 1912 olympialaisissa kuudenneksi kuulantyönnön kahden käden yhteistuloskilpailussa tuloksella 23,30 (12,72 + 10,58) ja kymmenenneksi tavallisessa kuulantyönnössä tuloksella 12,40.

Aho oli juoksemassa Suomen ennätystä 4 x 100 metrillä kesällä 1908 Tampereen SLU:n joukkueessa ja Tampereen Pyrinnössä seuraavana vuonna. Aho saavutti kaikki SM-mitalinsa Tampereen Pyrinnössä. Hän oli voittamassa jo 17-vuotiaana vuonna 1909 4 x 100 metrin juoksun ensimmäistä Suomen mestaruutta. Aho sai molempien käsien kuulantyönnön yhteistuloksissa kultaa 1911, hopeaa 1910 ja 1912. Antiikin kiekonheitosta tuli SM-pronssia 1911 ja 1912. Balttilaisissa kisoissa Malmössä 1914 Aho sijoittui kuulantyönnössä toiseksi.

### Toimittajana
Paavo Aho kirjoittautui ylioppilastutkinnon jälkeen opiskelijaksi Helsingin yliopistoon, mutta joutui isänsä kuoltua jättämään opiskelut ja siirtyi työelämään. Aho aloitti tamperelaisen *[[Aamulehti|Aamulehden]]* toimitusharjoittelijana, josta hän siirtyi 1912 *[[Haminan lehti|Haminan Lehteen]]* ja 1918 *[[Kouvolan Sanomat|Kouvolan Sanomiin]]*. 

Syksyllä 1917 Aho oli perustamassa Haminan suojeluskuntaa ja hänet valittiin myös sen päälliköksi. Sisällissodan aikana punaiset vangitsivat Ahon Kotkassa 29. maaliskuuta 1918. Hänet surmattiin myöhemmin Kouvolan ja Korian joukkomurhissa.

## Lähteet
* 
* 

### Viitteet
Saint Kitts ja Nevis olympialaisissa

**[[Saint Kitts ja Nevis]]** osallistui olympialaisiin ensimmäisen kerran Atlantassa 1996, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.

Saint Kitts ja Nevis on osallistunut olympialaisissa ainoastaan yleisurheiluun. Maa ei ole saavuttanut yhtään olympiamitalia. Pistesijalle, eli kahdeksan parhaan joukkoon, on yltänyt pikajuoksija Kim Collins, joka oli kuudes miesten 100&nbsp;metrillä Ateenassa 2004 ja 200&nbsp;metrillä Pekingissä 2008 sekä seitsemäs 100&nbsp;metrillä Sydneyssä 2000.

## Lähteet

## Aiheesta muualla
*Saint Kitts ja Nevis Kansainvälisen olympiakomitean sivustolla
Purjehdus olympialaisissa

**[[Purjehdus]]** on ollut olympialaisten ohjelmassa vuoden 1900 kesäolympialaisista lähtien. Alun perin purjehduksen piti olla olympiaohjelmassa jo vuoden 1896 olympialaisissa, mutta epäsuotuisat sääolosuhteet pakottivat perumaan purjehdustapahtumat. Olympialaisten purjeveneluokat ovat vaihdelleet, ja olympialaisissa on kilpailtu monilla erityyppisillä kilpapurjehdusveneillä. Olympialaisten purjehdusta hallitsee lajin kattojärjestö, World Sailing. Menestyneimmät maat olympialaisten purjehduksessa ovat Iso-Britannia ja Yhdysvallat.

## Olympialaisten veneluokat

Olympiahistorian aikana purjehduksen veneluokat ovat vaihdelleet. Ensimmäisissä olympialaisissa purjehdittiin isoilla veneillä, joissa saattoi olla 10–12 hengen miehistö. Vuodesta 1924 alkaen ja kiihtyvästi 1950-luvulta lähtien olympiapurjehduksessa on suuntauduttu yhä pienempiin veneisiin. Naiset ja miehet kilpailivat samassa luokassa aina vuoden 1988 olympialaisiin asti, mistä lähtien naisille ja miehille on järjestetty omat kilpailunsa avoimen luokan kilpailujen lisäksi. Nykyään olympialuokassa on kymmenen kilpailutapahtumaa. Näistä neljä miehille, neljä naisille ja kaksi sekakilpailua.

### Tapahtumataulukko

* XX = Vuonna 1900 osassa lajeissa oli kaksi eri kilpailua. Vuonna 1920 kilpailtiin joissakin lajeissa kahtena eri kilpailuna, vuosien 1907 ja 1919 säännöillä.
* *(n)* = ei virallisena olympiatapahtumana.

## Mitalitaulukko

## Lähteet
Présumé coupable

**Présumé coupable** on Mister Youn neljäs sooloalbumi, jonka julkaisi No Time Records vuonna 2010. Levyllä vieraili muita rap-artisteja, kuten Nessbeal, Mokless, Brulé ja Gor Safara.

## Kappaleet
# 
# 
# 
# 
# 
#  (feat. Nessbeal)
#  (feat. Mokless)
# 
#  (feat. Brulé)
# 
# 
#  (feat. JR O Crom)
# 
#  (feat. Brulé)
#  (feat. John Steed, Wira & Dry)
#  (feat. Gor Safara)
# 
# 
#  (feat. Brulé)
# 
#  (Brulé & Zantéta)
# 

## Listasijoitukset

## Lähteet
Pjotr Breus

**Pjotr Pavlovitš Breus** (; 2. joulukuuta 1927 - 25. helmikuuta 2000) oli neuvostoliittolainen vesipalloilija ja olympiamitalisti. Hän edusti seuratasolla TsSKA Moskovaa. Breus oli mukana maansa pronssia voittaneessa joukkueessa Melbournen olympialaisissa 1956. Hän pelasi turnauksessa seitsemän ottelua ja teki niissä yhteensä kaksi maalia. 

## Lähteet

* Breusin profiili sports-reference.com -sivustolla
Kätevä & Tekevä & Lukeva

**Kätevä & Tekevä & Lukeva** on  Taito Häme ry:n järjestämä valtakunnallinen käsityömessu. Aikaisemmin tapahtuman nimi oli Kätevä & Tekevä. Vuoden 2009 messutapahtumaan osallistui noin 10&nbsp;000 kävijää ja messuilla oli noin 200 näytteilleasettajaa.

Vuosien 2009-2012 Kätevä & Tekevä -käsityömessut olivat Lahden messukeskuksessa Lahti Hallissa.

## Lähteet

## Aiheesta muualla
* Messujen sivusto
Nodar Gvakharia

**Nodar Gvakharia** (; 16. huhtikuuta 1932 Tbilisi, Georgian SNT, Neuvostoliitto &ndash; 14. marraskuuta 1996 Tbilisi, Georgia) oli Neuvostoliittoa edustanut vesipalloilija ja olympiamitalisti. Hän edusti seuratasolla Tbilisin Dynamoa. Gvakharia oli mukana maansa pronssia voittaneessa joukkueessa Melbournen olympialaisissa 1956. Hän pelasi turnauksessa neljä ottelua, joissa hän teki yhteensä neljä maalia. 

## Lähteet
* Gvakharian profiili sports-reference.com -sivustolla
Dante Rossi

**Dante Rossi** (28. elokuuta 1936 Bologna – 15. maaliskuuta 2013 Lavagna) oli italialainen vesipalloilija ja olympiavoittaja. Hän edusti seuratasolla genovalaista SS Nerviä ja pelasi maalivahtina. Rossi osallistui olympialaisiin kahdesti, vuosina 1960 ja 1964. Hän voitti yhden olympiamitalin, kultaa Rooman kisoista 1960. Rossi pelasi vuoden 1960 kisoissa viisi ja vuoden 1964 kisoissa kuusi ottelua.

## Lähteet
Eraldo Pizzo

**Eraldo Pizzo** (s. 21. huhtikuuta 1938 Rivarolo) on italialainen entinen vesipalloilija ja olympiavoittaja. Hän edusti seuratasolla Pro Reccoa. Pizzo osallistui yhteensä neljiin olympialaisiin ja sai yhden mitalin, kultaa Rooman kisoista 1960. Hän teki olympialaisissa peräti 53 maalia, joista 29 vuoden 1968 kisoissa. 

## Lähteet

* Pizzon profiili sports-reference.com -sivustolla
Katav-Ivanovsk

**Katav-Ivanovsk** () on kaupunki Tšeljabinskin alueella Venäjällä. Se sijaitsee Etelä-Uralin länsirinteellä Katavjoen varrella 321 kilometriä Tšeljabinskista lounaaseen. Kaupunki on Katav-Ivanovskin piirin keskus. Siellä on Ufan ja Tšeljabinskin väliseltä rautatieltä haarautuvan sivuradan pääteasema. Asukkaita on 18&nbsp;800 henkeä (vuonna 2009).

Paikkakunta on syntynyt vuonna 1755 perustetun rautatehtaan yhteyteen. Vuonna 1937 siitä tuli kaupunki. Nykyään Katav-Ivanovskissa on metalli- ja laiteteollisuutta sekä sementtitehdas. Nähtävyyksiin kuuluvat kotiseutumuseo, 1700-luvun teollisuusrakennukset sekä vuonna 1824 pystytetty uusgoottilainen Johannes Kastajan kirkko. 

## Lähteet

## Aiheesta muualla
* Katav-Ivanovskin piirin sivusto
Karviainen (Halikko)

**Karviainen** on kylä Salon kaupungin alueella Varsinais-Suomessa. Kylä sijaitsee Halikonlahden rannalla ja oli aikoinaan Angelniemen kunnan itäisin kylä. Mannerosan lisäksi kylään kuuluu itäpuoli Luotsisaaresta. Saaren ja mannerosan väliin jäävää vesialuetta kutsutaan Karviaistensalmeksi.

Karviainen sijaitsee Vartsalantien varrella ja Kaninkolan eksklaavin Syrjänkulman ja Valttilan kylän välissä. Valttilan ja Karviaisen rajalla virtaa Halikonlahteen laskeva Karviastenoja. Tien ja meren välinen kaistale on käännetty viljelysmaaksi. Kylän pohjoisosa on korkeaa ja metsäistä kalliomaastoa.

Karviainen on pysyvästi asutettu viimeistään varhaiskeskiajalla. 1560-luvulla kylässä oli kaksi kantatilaa. Kylän historiallinen kylätontti on edelleen asutuskäytössä, joskin kantatilat ovat sulautuneet yhteen. Nykyisen asutuksen painopiste sijaitsee tien varressa kylän itärajalla, jossa se muodostaa yhteenkasvaneen omakotialueen Syrjänkulman ja Vartsalan kanssa.

## Lähteet
Boris Goihman

**Boris Abramovitš Goihman** (; 28. huhtikuuta 1919 Voznesensk &ndash; 28. lokakuuta 2005) oli Neuvostoliittoa edustanut vesipalloilija ja olympiamitalisti. Hän edusti seuratasolla TsSK VMF Moskovaa ja pelasi maalivahtina. Goihman osallistui olympialaisiin kolmesti vuosina 1952&ndash;1960. Hän voitti kaksi olympiamitalia, hopeaa Rooman olympialaisista 1960 ja pronssia Melbournen olympialaisista 1956. 

## Lähteet
Sentinel-luokka (risteilijä)

**Sentinel-luokka** oli Britannian kuninkaallisen laivaston kahden tiedusteluristeilijän muodostama alusluokka. Ne valmisti 1903-1905 Vickersin telakka ja palvelivat ensimmäisessä maailmansodassa.

## Suunnittelu
Luokka kuului kahdeksan tiedusteluristeilijän tilaukseen, joka jaettiin pareittain neljän telakan toimitettavaksi. Kukin telakka toteutti Amiraliteetin toimittamien vaatimusten pohjalta suunnittelemansa alukset. Vaatimuksina oli 25 solmun nopeus, 1,5 tuuman panssaroitu kansi sekä vastaava kylkipanssarointi, matala kulkuisuus rannikkovesillä toimimiseksi sekä aseistukseksi määrättiin 10 kappaletta 12 naulan ja kahdeksan kolmen naulan tykkiä sekä kaksi torpedoputkea.

*HMS Sentinel* oli tilauksen ensimmäinen valmistunut ja siten toisinaan kaikista kahdeksasta käytetään nimitystä Sentinel-luokka.

## Palvelus
Luokan alukset oli suunniteltu hävittäjälaivueiden johtoaluksiksi sekä tiedustelutehtäviin. Niiden tuli samalla kyetä johtamaan taistelua että tuhoamaan vihollisen hävittäjiä. Kuitenkin uudet turbiinein varustetut hävittäjät olivat selvästi nopeampia kuin tiedusteluristeilijät, joten niiden oli erittäin vaikea toteuttaa tehtäväänsä.

## Muutostyöt
Alusten palvelusaikana niille lisättiin kaksi kaksitoistanaulaista tykkiä ja niiden kolminaulaiset vaihdettiin kuusinaulaisiin. Alusten kaksitoistanaulaiset vaihdettiin 1911-1912 yhdeksään nelituumaiseen QF tykkiin.

## Lähteet

*
*
*

### Viitteet
Pekka Oinonen

**Pekka Oinonen** (s. 23. tammikuuta 1944 Helsinki) on suomalainen ulkoasiainneuvos, joka on työskennellyt suurlähettiläänä Sofiassa vuosina 1990–1992, Tallinnassa vuosina 1996–2001 ja Dublinissa vuosina 2001–2005. Vuodesta 2007 hän on ollut ulkoministeriön oikeudellisen osaston apulaisosastopäällikkö.

Oinonen aloitti 1969 työskentelyn ulkoministeriössä, jossa hän on työskennellyt oikeudellisen osaston lisäksi hallinnollisella osastolla, kehitysyhteistyöosastolla ja kauppapoliittisella osastolla. Ulkoasiainhallinnon tarkastajana hän toimi 1992–1996. Vuosina 1982–1985 hän oli vs. hallitusneuvoksena kauppa- ja teollisuusministeriössä.

## Lähteet
*Nimitykset, ulkoasiainministeriö , viitattu 27.9.2010
*Diplomaatin työ on tietojen vaihtoa, Hs.fi, viitattu 27.9.2010
Qatar Open (tennis)

**Qatar Open** (viralliselta nimeltään *Qatar ExxonMobil Open*) on tammikuussa Dohassa, Qatarissa järjestettävä miesten tennisturnaus. Turnaus järjestettiin ensimmäisen kerran vuonna 1993. Turnaus pelataan Khalifa International Tennis and Squash Complexissa ja se kuuluu ATP World Tour 250 -sarjaan.

## Tulokset
### Kaksinpeli

### Nelinpeli

## Lähteet
* Turnaus ATP World Tourin sivuilla 

## Aiheesta muualla

*Viralliset kotisivut
Mark Bright

**Mark Bright** (s. 1962) on entinen englantilainen jalkapalloilija. Nykyään Bright on BBC:n juontaja.

## Yksityiselämä

Brightin isä oli gambialainen ja äiti englantilainen. Brightin vaimo oli näyttelijä Michelle Gayle. He menivät naimisiin 2001, mutta erosivat 2007. Heillä on poika nimeltä Islah. Brightin harrastuksia on golf, ratsastus ja moottoripyörät.

## Lähteet
James Coco

**James Coco** (21. maaliskuuta 1930 – 25. helmikuuta 1987) oli yhdysvaltalainen näyttelijä.

## Aiempi elämä ja ura
New Yorkissa syntynyt Coco aloitti näyttelemisen lapsena. Broadway-debyyttinsä hän teki *Hotel Paradisossa* vuonna 1957. Hänen ensimmäinen suuri esiintymisensä oli kuitenkin *The Moon in Yellow Riverissä*, josta hän voitti Obie-palkinnon. Seuraavina vuosina hän esiintyi lähinnä mainoksissa ja teatterinlavalla.

Cocon ensimmäinen yhteistyö Terrence McNallyn kanssa oli vuoden 1968 *Sweet Eros/Witness*, jota seurasi *Here's Where I Belong*. Esitys oli katastrofaalinen, ja se suljettiin avausiltana. Heillä oli parempi menestys seuraavan näytelmänsä *Nextin* kanssa, sillä sitä esitettiin yli 700 kertaa ja Coco voitti siitä Drama Desk Awardin. Kuusitoista vuotta myöhemmin kaksikko teki taas yhteistyötä *It's Only a Play* -produktion parissa Manhattan Theatre Clubilla.

Coco menestyi myös vuoden 1969 näytelmän *[[The Last of the Red Hot Lovers]]* erityisesti häntä varten kirjoittaneen Neil Simonin kanssa. Coco voitti näytelmästä parhaan näyttelijän Tony-palkinnon.

## Elokuva- ja televisioroolit
Coco on esiintynyt muun muassa elokuvissa *[[Ensign Pulver]]*, *[[Tell Me That You Love Me, Junie Moon]]*, *[[Man of La Mancha]]*, *[[Such Good Friends]]*, *[[A New Leaf]]*, *[[Villit juhlat]]* ja *[[The Muppets Take Manhattan]]*. Lisäksi elokuvat *[[The Chair]]* ja *[[That's Adequate]]* julkaistiin hänen kuolemansa jälkeen.

Televisiossa Coco esiintyi kahdessa 1970-luvun menestymättömässä sarjassa, *[[Calucci's Department]]* ja *[[The Dumplings]]*. Hän myös vieraili monissa ohjelmissa, kuten *[[ABC Stage 67]]*, *[[The Edge of Night]]*, *[[Marcus Welby, M.D.]]*, *[[Trapper John, M.D.]]*, *[[Medical Center]]*, *[[Maude]]*, *[[Fantasy Island]]*, *[[Alice (yhdysvaltalainen televisiosarja)|Alice]]*, *[[Murhasta tuli totta]]*, *[[The Muppet Show]]*, *[[Lemmenlaiva]]* ja *[[Sairaalan syke (yhdysvaltalainen televisiosarja)|Sairaalan syke]]*, joista viimeksi mainitusta hän voitti Emmy-palkinnon.

## Kuolema
Coco kuoli vuonna 1987 sydänkohtaukseen New Yorkissa 56-vuotiaana. Hänet on haudattu St. Gertrude’s Roman Catholic Cemeteryyn New Jerseyn Coloniaan.

## Aiheesta muualla

*
Teemu Hartikainen (koripalloilija)

**Teemu Hartikainen** (s. 2. toukokuuta 1991) on suomalainen koripalloilija. Hänen pelipaikkansa on takamies. Hartikaisen seura on Porvoon Tarmo. 

## Lähteet
Kusa

**Kusa** () on kaupunki Tšeljabinskin alueella Venäjällä. Se sijaitsee Etelä-Uralin länsirinteellä Kusajoen varrella 244 kilometriä Tšeljabinskista länteen. Kaupunki on Kusan piirin keskus. Sen kautta kulkee Njazepetrovskin ja Berdjaušin välinen rautatie. Asukkaita on 18&nbsp;900 henkeä (vuonna 2009).

Paikkakunta on saanut alkunsa vuonna 1778 perustetusta rautatehtaasta. Myöhemmin siitä kehittyi tunnettu metallista valettujen taide-esineiden valmistaja. Vuonna 1943 Kusasta tuli kaupunki. Nykyään siellä toimii konepaja sekä kellojen ja laitteiden kiviä valmistava tehdas. Lähistöllä louhitaan rautamalmia ja marmoria. Kaupungissa on metallista valettuja taide-esineitä esittelevä museo.

## Lähteet

## Aiheesta muualla
* Kusan piirin sivusto
Ust-Katav

**Ust-Katav** () on kaupunki Tšeljabinskin alueella Venäjällä. Se sijaitsee Etelä-Uralin länsirinteellä Jurjuzaniin laskevan Katavjoen suussa 300 kilometriä Tšeljabinskista länteen. Kaupungin kautta kulkee Ufan ja Tšeljabinskin välinen rautatie. Sen ohittaa myös Moskovan ja Tšeljabinskin välinen M5-valtatie. Asukkaita on 28&nbsp;100 henkeä (vuonna 2009).

Paikkakunta on syntynyt vuonna 1758 perustetun rautatehtaan yhteyteen. Vuonna 1942 siitä tuli kaupunki. Vuoteen 1943 saakka nimenä oli *Ust-Katavski zavod*. Nykyisin Ust-Katavissa toimii raitiovaunutehdas ja elintarviketeollisuutta.

## Lähteet

## Aiheesta muualla

* Ust-Katavin kaupungin sivusto
Automaattinen rekisterikilven tunnistus

**Automaattinen rekisterikilven tunnistus** on joukkovalvonnan menetelmä, jossa sovellus hyödyntää tekstintunnistusta lukiessaan ajoneuvojen rekisterikilvistä otettuja valokuvia. Tunnistusta käytetään muun muassa tienkäyttömaksujen perimisessä sekä poliisitoimessa esimerkiksi katsastamattomia ajoneuvoja etsittäessä. Lisäksi voidaan hakea muun muassa varastettuja ajoneuvoja tai ajoneuvoja, joissa on maksamattomia ajoneuvoveroja.

Suomessa automaattinen lukulaite tuli testikäyttöön 2014 keväällä. Noin vuoteen 2020 mennessä laitteisto on käytössä kaikissa liikenne- ja valvontasektorin poliisiautoissa. Laitteisto tunnistaa automaattisella luentasovelluksella rekisteritunnukset liikennevirrasta. Videolle voidaan kuvata esimerkiksi vaaralliset ohitukset ja punaista päin ajamiset.

Kajaanilaisyhtiö Sunitin Suomen poliisille kehittämä REVIKA-laitteisto tunnistaa 30 maan rekisterikilvet. 

Laitteistossa on tavallinen videokamera, joka on sijoitettu ohjaamon etukulmaan. Jos rekisterinumero paljastaa, että auto on esimerkiksi katsastamaton, siitä ilmestyy hälytys ohjaamon oikeassa reunassa olevaan näyttöön. Tämän lisäksi autossa on myös infrapunakamera, joka toimii täysin pimeässäkin.

## Katso myös
*Teletunnistetietojen säilyttäminen
*Valvontakamera

## Lähteet
Vatan

**Vatan** (Ватан, ”Isänmaa”) on Dagestanissa Venäjällä ilmestyvä tatin- ja venäjänkielinen sanomalehti.

Lehti on perustettu vuonna 1928 nimellä *Zahmetkeš* (”Raataja”). Aluksi sitä julkaistiin heprealaisella kirjaimistolla. Vuosina 1929–1930 otettiin käyttöön latinalainen ns. uusi kirjaimisto. Vuonna 1938 lehti siirtyi kyrilliseen kirjaimistoon. Samalla se sai uuden nimen *Girmizine Astara* (”Punainen tähti”).  Lehti lakkautettiin 1940-luvun lopun juutalaisvastaisen kampanjan aikana. Se perustettiin uudelleen vuonna 1975. Nykyisellä nimellään se ilmestyy vuodesta 1991 lähtien.

*Vatan* ilmestyy kerran viikossa Derbentissä. Vuonna 2021 sen painosmäärä oli 1&nbsp;300 kappaletta. Lehden teemoja ovat Dagestanin tapahtumat ja yhteiskunta sekä vuoristojuutalaisten historia ja kulttuuri.

## Lähteet

## Aiheesta muualla

* Vatanin sivusto
Gamzat Tsadasa

**Gamzat Tsadasa** (, avaariksi ЦIадаса ХIамзат, *Tsadasa Hamzat*, 21. elokuuta 1877 nykyisen Hunzahin piirin Tsadan kylä – 11. kesäkuuta 1951 Mahatškala) oli avaarilainen runoilija.

Gamzat Tsadasa syntyi köyhän dagestanilaisen talonpojan perheeseen ja jäi varhain orvoksi. Hän opiskeli madrasassa ja toimi kolmen vuoden ajan kotikylässään muslimipappina ja tuomarina. Myöhemmin hän luopui virasta ja työskenteli maanviljelijänä. Vuonna 1891 hän alkoi sepittää satiirisia runoja.

Lokakuun vallankumouksen jälkeen Tsadasa työskenteli Hunzahin piirin toimeenpanevassa komiteassa sekä avaarinkielisessä sanomalehdessä, jossa hän julkaisi ajankohtaista kansalaislyriikkaa. Ensimmäinen runokokoelma *Gadatazul žul* (”Lakien luuta”) ilmestyi vuonna 1934. Samana vuonna Tsadasalle myönnettiin Dagestanin kansanrunoilijan arvonimi.

1930-luvun lopulla Tsadasa kirjoitti omaelämäkerrallisen runoelman ”Elämäni”. Toisen maailmansodan aikana hän sepitti isänmaallisia lauluja. Runoelma ”Tarina paimenesta” (1949–1950) kuvaa realistisesti vuoristokansojen elämässä neuvostoaikana tapahtuneita muutoksia. Sen sisältävä runokokoelma sai Stalin-palkinnon vuonna 1951.

Tsadasa oli yksi avaarinkielisen näytelmäkirjallisuuden uranuurtajista. Hän oli myös ensimmäinen avaarilainen lastenkirjailija. Hänen tuotantonsa on lähellä suullista kansanperinnettä, ja monista hänen runoistaan on muodostunut kansanlauluja ja lentäviä lauseita.

1950-luvun alussa Tsadasa toimi Neuvostoliiton korkeimman neuvoston edustajana. Hänen mukaansa on nimetty Venäjän tiedeakatemian Dagestanin tiedekeskuksen kielen, historian ja kirjallisuuden instituutti, avaarinkielinen musiikki- ja draamateatteri, opettajakoulutuslaitos sekä Dagestanin näytelmäkirjallisuuden palkinto. Tsadan kylässä toimii runoilijalle omistettu museo.

Dagestanilainen runoilija Rasul Gamzatov oli Gamzat Tsadasan poika.

## Lähteet
Pineapple Express – ohutta yläpilveä

**Pineapple Express – ohutta yläpilveä** on vuonna 2008 ensi-iltansa saanut yhdysvaltalainen toimintakomedia, jonka ohjasi David Gordon Green. Elokuvan käsikirjoittivat Seth Rogen ja Evan Goldberg, joista ensimmäinen myös näyttelee elokuvassa. Tuottajana toimi Judd Apatow, joka on ollut Rogenin ja Goldbergin mukana tekemässä elokuvia *[[Paksuna]]* ja *[[Superbad]]*.

Elokuvateattereissa *Pineapple Express* tuotti maailmanlaajuisesti yli 100 miljoonaa Yhdysvaltain dollaria.

## Rooleissa

## Lähteet
Brasil Open

**Brasil Open** on helmi-maaliskuussa São Paulossa, São Paulon osavaltiossa, Brasiliassa järjestettävä miesten tennisturnaus. Turnaus järjestettiin ensimmäisen kerran vuonna 2001 ja se kuuluu ATP World Tour 250 -sarjaan. Turnaus järjestettiin vuoteen 2011 asti Costa do Sauípessa. Naisten turnaus kuului Brasil Openiin vuosina 1999–2002.

## Tulokset
### Miesten kaksinpeli

### Miesten nelinpeli

### Naisten kaksinpeli

### Naisten nelinpeli

## Lähteet
* Turnaus ATP World Tourin sivuilla 
* WTA-turnausarkisto 

## Aiheesta muualla

* Viralliset kotisivut
Greg Mottola

**Gregory J. "Greg" Mottola** (s. 11. heinäkuuta 1964) on yhdysvaltalainen elokuva- ja televisio-ohjaaja. Elokuvien lisäksi Mottola on ohjannut muutamia jaksoja muun muassa televisiosarjoihin *[[Sukuvika]]* ja *[[Undeclared]]*.

## Filmografia
### Elokuvat

## Lähteet

## Aiheesta muualla
*
Kansainyhteisön kisat 2010

**Kansainyhteisön kisat 2010**, järjestyksessään 19. Kansainyhteisön kisat, järjestettiin New Delhissä, Intiassa 3.–14. lokakuuta 2010. Avajaisseremonia järjestettiin Jawaharlal Nehru -stadionilla Delhissä. Kilpailut järjestetään ensimmäistä kertaa Intiassa ja toista kertaa Aasiassa (vuoden 1998 kilpailut järjestettiin Kuala Lumpurissa, Malesiassa).

Kilpailujen järjestelyjä arvosteltiin ennen kilpailujen alkua puutteellisiksi ja urheilijoita jäi kilpailuista pois turva- ja terveysriskien takia. Kilpailuihin osallistui kaikkiaan 6&nbsp;081 urheilijaa 71 maasta. Urheilumuotoja oli ohjelmassa 17.

## Urheilumuodot
Lähde: cwgdelhi2010.org
* Ammunta (tulokset)
* Jousiammunta (tulokset)
* Maahockey (tulokset)
* Nurmikeilailu (tulokset)
* Nyrkkeily (tulokset)
* Paini (tulokset)
* Painonnosto (tulokset)
* Pyöräily (rata- ja maantiepyöräily) (tulokset)
* Pöytätennis (tulokset)
* Rugby-7 (tulokset)
* Squash (tulokset)
* Sulkapallo (tulokset)
* Tennis (tulokset)
* Uinti, uimahypyt ja taitouinti (tulokset)
* Verkkopallo (tulokset)
* Voimistelu (telinevoimistelu ja rytminen voimistelu) (tulokset)
* Yleisurheilu (tulokset)

## Mitalitaulukko
Lähde: cwgdelhi2010.org

## Lähteet

## Aiheesta muualla

*Virallinen sivusto